  Виталий Пронин Вить нунал ӵоже Олимпиадаын 20 комплект медаль шудытӥськиз ни. Россиысь спортсменъёс та нуналлы 2 зарни, 4 азвесь но 5 туй медальёс басьтӥзы.  Нош ик шумпоттӥз великен ворттылӥсь Ольга Забелинская - кыкетӥ туй медаль басьтыны быгатӥз. Паймытӥзы кык кузя (эшен) вуэ тэтчасьёс. Азвесь медаль дорозь сузьтӥськыны быгатӥзы, 3 метр кемысь тэтчыса. Евгений Кузнецов но Илья Захаров нырысетӥ интызэс келязы 2008-тӥ арын Пекинын ортчем Олимпиадаын вормисе потэмъёслы - Китайысь спортсменъёслы.Котькуд стартын сямен медаль басьтылӥзы дзюдоистъёсмы. 90 килограммозь спортсменъёс пӧлын гинэ медаль ќз пишты.Фехтование амалын зарни медаль возьмамы саблистлэсь Софья Великаялэсь. Но со кыкетӥ интые кылиз.Удмуртиын улӥсьёс чидатэк витизы гимнастмылэсь Давид Белявскийлэсь ӵошатсконэ пыриськемзэ. Азьвыл нуналъёсы со аслэсьтыз рекордзэ выльдӥз но финалэ шедиз вал, кыкетӥ интые ӝутскыса. Медаль понна нюръяськонын егит спортсменлэн быгатонлыкъёсыз ӧзгес тырме - дуннеысь тужгес кужмо спортсменъёс пӧлын со витетӥ интые потӥз. Пусйыны кулэ: кылем Олимпиада дыръя асьме гимнастъёс таӵе вылӥозь ӧз ӝутскылэ.Ыбылӥськисьмы Дарья Вдовина та ӵошатсконын куд-огзэ паймытъяз ини, 10 метр кемысь пневматикая винтовкаен ыбылӥськыса, 8-тӥ инты басьтӥз. Ӵуказе со 50 метр кемысь ыбылӥськоз.Валентина Емельянова.  